L'agraïment públic de l'ex grana David Bauzá durant la seva etapa a Tarragona - PortalGrana.cat\nDimecres 30 de setembre del 2020 | 06:15\nL’agraïment públic de l’ex grana David Bauzá durant la seva etapa a Tarragona\nL'alacantí explica el gest que el club va tenir amb ell durant el naixement de la seva filla\nEl passat dijous, l’ex migcampista David Bauzá, que va militar al primer equip del Nàstic durant les temporades 2008/09 i 2009/10, va publicar a la seva compta personal de Facebook una d’aquelles històries que fins ara no s’havia fet pública durant la seva estada a Tarragona.\nEn una mostra d’agraïment al club de la Budallera, Bauzá explica que el naixement de la seva filla a la ciutat tarragonina va anar lligat amb problemes de salut. “Va tenir molts problemes al néixer; se li van entollar els pulmons, va tenir dues aturades cardiorespiratòries i no podia respirar per ella mateixa”.\nA l’endemà del naixement, el futbolista nascut a Alacant va rebre una trucada del llavors entrenador, César Ferrando. El tècnic es va adreçar al jugador amb les següents paraules: “David, no vindràs convocat. A la vida hi ha coses molt més importants que el futbol, vés a l’hospital a cuidar la teva dona i la teva filla”.\nBauzá explica que el club va anunciar públicament a la premsa que el jugador patia una lleu lesió muscular. També recorda el recolzament que va rebre per part de tots els integrants del primer equip, directiva i aficionats.\nEn aquest període de confinament el jugador ha volgut agraïr públicament el gest que el Nàstic va tenir amb ell. “Onze anys després, la nostra filla és una nena meravellosa”, conclou.


À Punt - Actuacions musicals, tallers, màgia i espais per a jocs centraran el festival de La Colla en Ruta a València\nActuacions musicals, tallers, màgia i espais per a jocs centraran el festival de La Colla en Ruta a València\nÀ Punt | València | 20/12/2018 16:38\nEl festival itinerant La Colla en Ruta s’instal·la als Jardins de Vivers de València aquest dissabte. La nova edició del festival comptarà amb un complet programa d’activitats, tallers i concerts musicals, actuacions de màgia i ludoteques que animaran els més menuts i les famílies entre les 11:00 h i les 20:00 h. Entre les novetats en aquesta edició està l’actuació de la banda de les Feretes, amb actuacions relacionades amb la sèrie que es pot veure a la televisió i al web.\nEn total, hi haurà una quinzena d’espectacles en dos grans escenaris i diversos espais. Entre d’altres, cal destacar la participació́ de Dani Miquel, tot un fenomen musical, el grup de rock infantil Ramonets o el conegut humorista Xavi Castillo. També hi tindran representació alguns grups ben populars en l’escena valenciana, com ara El Diluvi, que actuarà amb la col·laboració d’Andreu Valor. Un cartell que naix per a complir les expectatives dels menuts de la casa i, per descomptat, de la resta de la família, que també gaudirà d’un dia festiu.\nLa Colla en Ruta anticipa una completa programació prevista per À Punt per als més menuts durant el Nadal. Programació que amplia l’horari d’emissió de sèries, pel·lícules i programes especials per al públic més jove entre les 07:00 i les 12:00 de dilluns a divendres, des del 24 de desembre i fins al 6 de gener. Durant els caps de setmana, a més, hi ha previstes maratons de contingut infantil de les 07:00 a les 10:00 h i la televisió pública també retransmetrà la Cavalcada de Reis d’Alcoi.


Vols barats de Sevilla a Cartagena de Indias a Iberia\tCada vegada són més els que visiten Colòmbia, un país que emergeix amb força i que s'ha convertit en referència turística a Amèrica del Sud -sent a més l'únic país d'aquest con que limita amb el Pacífic i el Carib en…\nNecessitem que ens indiquis les dates concretes del viatge per poder mostrar-te els preus per a aquest trajecte. Vols barats de Sevilla a Cartagena de Indias (CTG) de Sevilla a Cartagena de Indias Sevilla-Cartagena de Indias, Colòmbia On et portem?\tSi l'origen i la destinació són a Espanya, se't mostrarà l'opció de "família nombrosa". Si, a més, esculls com a origen o destinació algun punt de les Illes Canàries, les Illes Balears o Melilla, se't mostrarà l'opció de "resident" en alguna d'aquestes regions. I, si el vol és entre Madrid i Barcelona, s'activarà l'enllaç de "Buscar Pont Aeri".\nConsulta l’oferta de vols de Sevilla a Cartagena de Indias i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Sevilla a Cartagena de Indias. Els preus mostrats corresponen a cerques de vols a de Sevilla a Cartagena de Indias fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


L’Exposició “Català, llengua d’Europa” arriba a Roses — Ajuntament de Roses\nL’Exposició “Català, llengua d’Europa” arriba a Roses\nL’Exposició “Català, llengua d’Europa” arriba a Roses La Biblioteca Municipal de Roses acull entre el 19 i el 31 de gener l'exposició “Català, llengua d’Europa”, una mostra sobre la vitalitat de la llengua catalana en el marc de les llengües europees, que reflexa la seva presència i importància actual a la nostra societat. http://www.roses.cat/noticies/l2019exposicio-201ccatala-llengua-d2019europa201d-arriba-a-roses http://www.roses.cat/@@site-logo/escut.png\nLa Biblioteca Municipal de Roses acull entre el 19 i el 31 de gener l'exposició “Català, llengua d’Europa”, una mostra sobre la vitalitat de la llengua catalana en el marc de les llengües europees, que reflexa la seva presència i importància actual a la nostra societat.\n20/01/2015 13:37 - Departament de Comunicació i Premsa\nL'exposició mostra el català com a llengua d’Europa, moderna i oberta al món en diàleg amb altres llengües. Està adreçada a tothom qui vulgui saber una mica més de la presència i la força del català avui dia a la nostra societat. Les escoles i grups de català, però, hi estan especialment convidats, atès que els continguts que presenta poden donar lloc a activitats i treballs específics sobre la llengua catalana i la seva situació en el marc europeu.\nA partir d’ahir, 19 de gener, i fins al 31 de gener, es pot visitar aquesta exposició a l’Espai Z de la Biblioteca Jaume Vicens i Vives de Roses, de 10 a 13.30 h (de dimarts a dissabte) i de 16 a 20 h (de dilluns a divendres).\nLa mostra està organitzada per la Direcció General de Política Lingüística. L’Oficina de Català, amb la col·laboració de l'Àrea de Cultura de l'Ajuntament i de la Biblioteca Municipal, s’ha encarregat de fer-la arribar a Roses.


Els telèfons mòbils recuperats a Vilanova de Bellpuig | ACN\nEls Mossos d'Esquadra detenen cinc persones i recuperen 180 mòbils d'alta gamma i cinc ordinadors\nper ACN 14 de juny de 2019 08:27\nEls Mossos d'Esquadra han desarticulat un grup criminal especialitzat en els robatoris per encastament en establiments comercials després de detenir cinc homes d'entre 31 i 40 anys i de nacionalitat romanesa, com a presumptes autors dels robatoris. La investigació va començar el 29 de maig després d'un robatori a un concessionari de cotxes de Gurb (Osona). Els lladres es van endur dos vehicles d'alta gamma exposats a l'establiment. Les primeres investigacions van situar la policia a Mollerussa i Tàrrega, d'on 'havien recuperat diversos vehicles sostrets i es van rastrejar diverses localitats de la zona. Finalment, els investigadors van fer un operatiu policial a Vilanova de Bellpuig i en l'escorcoll, es va intervenir el cotxe sostret a Gurb, fins a 182 telèfons d'alta gamma i cinc ordinadors.\nL'1 de juny, els mossos van trobar un dels cotxes sostrets al municipi de Vilanova de Bellpuig després d'una intensiva vigilància per obtenir informació sobre la identitat dels lladres i els seus moviments. Van detectar el domicili dels investigats després que cometessin un nou robatori a un establiment de telefonia de Tarragona i que tornessin a casa amb un dels cotxes sostrets del concessionari. Les investigacions sostenen que tots cinc detinguts pernoctaven en un mateix domicili, en un habitatge amb un petit magatzem on hi guardaven part dels objectes que robaven.\nL'operatiu policial va tenir lloc el 5 de juny i durant l'escorcoll es van poder intervenir el cotxe d'alta gamma sostret del concessionari de Gurb i es van recuperar 182 telèfons mòbils, quasi tots d'alta gamma i més de cinc ordinadors de la mateixa marca que provenien d'un robatori de Manresa. Els Mossos atribueixen quatre robatoris als detinguts, el del concessionari de Gurb i de tres establiments de telefonia a Manresa, Tarragona i Martorell, tots pel mètode de l'encastament. L'endemà del dispositiu policial, els agents van recuperar el segon vehicle sostret. Els detinguts van passar a disposició judicial el 7 de juny i el jutge va decretar presó per a quatre d'ells. El cinquè va sortir amb llibertat amb càrrecs.


No val la pena abonar-se al pessimisme anticipadament, però és bo preparar el paisatge per si perdem. Els de TV3 diuen que aquesta copa és nostra. Però i si acaba no sent-ho ? Llavors ens pot reprendre la síndrome dels vençuts, a la que tan propensos som els catalans, aquella moral de la derrota de la que prediquem grans virtuts, el tornarem a lluitar, tornarem a sofrir ... de sempre, que diuen que fa treure forces de flaquesa i floretes per l’estil, però que si examinem de prop no és més que un mecanisme de compensació dels que se senten eternament agreujats i emprenyats. Si guanyem, feliços, haurem demostrat que l’èxit esportiu, amb aquest Barça, consisteix en una sàvia harmonització de plaer i creació, aquesta manera peculiar de jugar ofensivament que satisfà com espectacle i crea estil. I si perdem, no tindrem el plaer de la victòria (sempre fugaç!) però ens quedarà el bon gust de la feina ben feta, un benestar de fons que no es perd tan fàcilment. Com que l’esport és una metàfora molt directament entroncada amb la vida, se m’acudeixen altres pèrdues possibles, els paisatges de les quals serà molt més complicat de preparar. I si perdem el finançament ? I si perdem l’Estatut? I si perdem (alguns) les eleccions? I si la crisi en fa perdre el que ara comencem a notar i encara som incapaços de valorar ? Llavors tornaran a sortir els abonats a la moral de la derrota de sempre, aquells que prediquen amb fets i paraules allò de com pitjor, millor? No hi pensem. Ara el que compta és l’elogi de la intel.ligència triomfant, encara que perdem.


Bici-Vici: de febrer 2018\nAl sud d'Alemanya, vaig apreciar que s'està fent un gran esforç per crear infraestructures ciclistes interurbanes que indubtablement tenen un doble ús per desplaçaments quotidians i per a oci o cicloturisme. Com sempre passa, quan es fan carrils bici i anar en bici es converteix en més fàcil i ràpid, una part de la població canvia els seus hàbits de mobilitat i d'oci i això es nota diàriament i també als caps de setmana al voltant de la ciutat de Freiburg.\nAmb aquest apunt us vull mostrar el que s'està fent allà i els resultats que dóna per donar inspiració a casa nostra. La majoria de les infraestructures que us mostraré són compartides entre vianants i bicicletes, però cal entendre que la densitat de vianants és molt baixa i fins i tot en travesseres urbanes on hi ha vorera-bici (primera foto), tot i les cases, la densitat de població és relativament baixa i per tant tampoc hi ha tantes probabilitats de conflicte. Vull deixar clar però, que el model de travesseres urbanes amb una de les voreres per a ús compartit entre bici i vianants no em sembla adequat per Alemanya i en cap cas traslladable a casa nostra perquè tenim unes densitats de població molt més elevades, ciutats i pobles més compactes i molt hàbit de caminar.\nAquí teniu el recull fotogràfic comentat:\nTípica vorera bici de molts pobles, sobretot al carrer principal on travessa la carretera\nSegregació vianants-ciclistes en una zona del riu força freqüentada\nPublicat el 22.2.18 1 comentari:\nEtiquetes: Alemanya, Freiburg, infraestructura\nPublicat el 12.2.18 4 comentaris:\nEl desastre dels carrils bici o el lobby del cotxe en acció\nEl professor Gay de Liébana actua com a lobbista de manual per la indústria de l'automòbil en aquest breu vídeo que ha publicat la Vanguardia. Diu que el carril bici molesta i que pot perjudicar la indústria del cotxe que tant important és per la nostra economia. Oblida que la bicicleta o el transport públic també creen economia i que per tant el que disminueix per un cantó, augmenta per l'altra generant una economia amb més futur.\nPer argumentar tot això, només usa dos tòpics ben suats: que els carrils bici no es fan servir (tot i l'augment continuat de la bici) i que algú s'està lucrant amb els carrils bici i les seves peces separadores. Aquest economista oblida que la indústria de l'automòbil està molt subvencionada directa i indirectament i que per tant si algú s'està lucrant a costa de la nostra salut i dels nostres impostos és aquest lobby, una indústria que per cert ha tingut diversos escàndols per enganyar els consumidors i saltar-se les lleis.\nUna altra possibilitat és que Gay de Liébana no sigui un lobbista i que només li molestin les bicis pels seus desplaçaments en cotxe i que sigui reticent als canvis, però amb la línia que està seguint La Vanguardia últimament no ho sabria dir. Fa tot just dues setmanes, em vaig indignar amb un editorial d'aquest diari i també en vaig fer un apunt al blog.\nPublicat el 7.2.18 1 comentari:\nS'ha adjudicat el nou servei de bicicleta pública de Barcelona, el Bicing, que entrarà (teòricament) en funcionament de forma progressiva a partir del novembre de 2018.\nEl nou servei funcionarà 24 h i 365 dies a l'any.\nNou model de bicicleta que podrà tenir assistència elèctrica. Més avall us detallo els canvis.\nMés bicicletes elèctriques, de 300 passem a 1.000.\nDe bicis mecàniques n'hi haurà 6.000 com ara.\nEntre elèctriques i mecàniques n'hi haurà 7.000 i podrien augmentar fins a les 8.000 i la proporció entre mecàniques i elèctriques també pot variar.\nMés estacions (519) i amb ancoratges aptes per als 2 tipus de bici. De mitjana, tindran 27 ancoratges.\nDesapareixen les estacions subterrànies.\n3 mecanismes d'accés a l'estació: targeta sense contacte, mòbil amb NFC o aplicació mòbil.\nDues tarifes: abonament anual o pagament puntual per ús a definir.\nPreparat per integrar-se al sistema de T-Mobilitat.\nPossibilitat d'afegir patrocini o publicitat a les bicis.\nEs subroga el personal del Bicing actual.\nPublicat el 6.2.18 2 comentaris:


Agost | 2007 | NOTÍCIES\nCarpa Silenca per la Festa Major de Sils!\nPublicat el 31 Agost 2007 per silenc\nEl Grup Jove i la Junta Directiva estan treballant de valent per oferir aquesta propera Festa Major de Sils…[@more@] Una Carpa Silenca d'activitats, propera a la zona d'atraccions, però un xic aïllada per crear el seu propi ambient. Des de … Continua llegint →\nComentaris tancats a Carpa Silenca per la Festa Major de Sils!\nPresentem el Grup Jove\nPublicat el 27 Agost 2007 per silenc\nEl recent creat Grup Jove es dóna a conèixer a través de la web del club perquè tothom sàpiga de la seva tasca. [@more@] Podeu conèixer tota la seva activitat a la seva secció. Entre d'altres el manteniment de … Continua llegint →\nComentaris tancats a Presentem el Grup Jove\nRenovació a la Web!\nDegut a novetats exposades en posteriors notícies a la pàgina web…[@more@] ha calgut realitzar alguna reestructuració a la pàgina en favor de l'accessibilitat i la promoció d'activitats del club. Els enllaços són la principal millora, el cartell de la Festa … Continua llegint →\nPublicat el 26 Agost 2007 per silenc\nDes d'avui ja són operatius…[@more@] els jocs del "Tetris" i el "3 en ratlla" des de la secció jocs d'aquesta web. Nota: Agrairíem que deixéssiu els vostres comentaris a les notícies que van apareixent per conèixer la vostra opinió … Continua llegint →\nSuperem les 450 visites!\nPublicat el 24 Agost 2007 per silenc\nAbans d'acabar el mes d'agost, amb quatre mesos i escaig al darrere i bona part del temps transcorregut en època de vacances…[@more@] Arribem a les 450 visites fins asuperar-les! Esperem ben aviat arribar al mig miler de visites el qual … Continua llegint →\nPrimers jocs, disponibles a final de setmana!\nPublicat el 23 Agost 2007 per silenc\nTal com anunciàvem la pàgina web del club, www.athleticsilenc.com, oferirà en breu els primers jocs. [@more@] En un principi estaran disponibles el clàssic "Tetris" i el "3 en ratlla". Més endavant es preveu la possibilitat d'ampliar aquesta oferta amb nous … Continua llegint →\nMillores amb el Mozilla Firefox\nPublicat el 20 Agost 2007 per silenc\nDesprés d'un bon temps de treballar-hi es comunica a tots els usuaris/es de la pàgina web www.athleticsilenc.com que l'opció de visualitzar-la amb el navegador Mozilla Firefox ha millorat. [@more@] Si fins ara recomanàvem que visitéssiu la web amb l'Internet … Continua llegint →\nComentaris tancats a Millores amb el Mozilla Firefox\nPublicat el 9 Agost 2007 per silenc\nEn ple mes d'agost i en el dia que superem les 425 visites a la nostrà pàgina web fem un nou pas endavant![@more@] Avui, 9 d'agost del 2007 adoptem un nou domini que consolida la nostra posició a internet. Ara, … Continua llegint →\nComentaris tancats a www.ATHLETICSILENC.com\nConcurs Trivial Silenc: 5 primers silencs a superar-lo!\nPublicat el 6 Agost 2007 per silenc\nDues setmanes després d'obrir el període de joc ja tenim els primers silencs en superar-lo…[@more@] Deu simples preguntes són les que separen a la resta de silencs i silenques de la posició privilegiada que ocupen aquests candidats a l'èxit. Ellsja … Continua llegint →\nComentaris tancats a Concurs Trivial Silenc: 5 primers silencs a superar-lo!\nCalendari Provisional del Futbol\nCom que ens agrada avançar-nos… [@more@] Posem a la vostra disposició el CALENDARI PROVISIONAL del nostre equip de Futbol de 2a Territorial Catalana. Podeu consultar-ho a la pàgina de la Secció de Futbol amb accés des de la Web … Continua llegint →\nComentaris tancats a Calendari Provisional del Futbol


Retalls: Sobre formatges i pa de casa\nSobre formatges i pa de casa\nDoncs sí. No sé com, però ho he aconseguit. He fet pa. I això que era una cosa que em tenia ben espantada, eh? I no n'he fet un, no... N'he fet tres. Acostumo a repartir una mica de tot allò que faig a la família, que no se'm queixin. Em feia pànic fer pa, tot i que, a casa ,la meva àvia i la meva mare en fan tot sovint. Però això que hagués de deixar reposar la massa, ara pastar així, ara pastar "aixà", semblava que era una mica complicat. Al final, m'han sortit uns panets mitjans ben bonics (o deixeu-me que m'ho cregui). I què millor per acompanyar aquest pa que just surt del forn que una taula de formatges.\nSi us sóc sincera, acostumem a sopar coses poc sanes. Entre que anem de bòlit i no tenim gaire temps per cuinar i que estem rebentats quan arribem a casa, solem fer una trucada als ja, amics nostres, restaurants xinesos. I si no ens ve de gust xinès, pizza. I si no ens ve de gust ni xinès ni pizza, doncs un kebab! Sí, jo tan amant de la cuina i mireu què faig a la nit per sopar. O millor dit, què no faig per sopar...\nLa taula de formatge no suposa, absolutament, cap feina. Bé, la d'anar a súper a comprar, però no ens passem de "vagueria". Així doncs, com us deia, és molt fàcil muntar el soparet. Una taula de fusta, uns bons formatges i un ganivet per tallar-los. Això em recorda que he de comprar, algun dia, un bon ganivet de tallar formatges, que els que tinc són una porqueria. Doncs bé, per fer aquesta taula de formatges que avui us presento, he triat els següents tipus: Brie, Camembert i Red Leicester. No he seguit cap regla especial a l'hora de triar-los, simplement, he agafat aquells que em venien més de gust. El que més m'agrada de tots és el Brie. M'encanta la suavitat d'aquest formatge que, a més, és molt fàcil d'untar. Com jo no sóc una experta amb això dels formatges, m'he documentat una mica i, de pas, aprenem tots algunes coses sobre aquestes delícies làcties... (Gràcies, Viquipèdia!)\nEl formatge Brie, procedeix de la regió francesa que porta el mateix nom. S'elabora amb llet crua de vaca i la seva producció s'ha estès a gairebé tot el món. Dos formatges brie gaudeixen de l'etiqueta amb denominació d'origen: el Brie de Meaux i el de Melun. El formatge brie desprèn una aroma suau i delicada i acompanya molt bé qualsevol tipus de pa ja que s'unta fàcilment. Avui en dia, hi ha algunes variants de formatge brie (que no agraden molt als francesos) amb aromes i herbes diferents. El brie sol comercialitzar-se en cunyes triangulars.\nEl formatge Camembert, conegut a tot el món com el formatge francès per excel·lència. Té una textura semblant al brie. La crosta exterior, que molta gent acostuma a treure a tots dos formatges (sacrilegi!) és un fong totalment comestible. Aquest formatge procedeix de la Baixa Normandia i es duu fabricant des de 1791. Sempre ve preparat amb una caixeta de fusta rodona que es començà a utilitzar a finals del 1880 per facilitar-ne el transport. Es veu que Napoleó III va quedar enamorat d'aquest formatge i se'n feia portar ben sovint... El camembert desprèn una aroma forta. La seva producció és semblant a la del brie, amb llet crua de vaca. Madura en 4 o 5 setmanes i no necessita premsa. Actualment, hi ha deu tallers que disposen de la denominació d'origen. Les etiquetes han de posar " Camembert de Normandie. Apellation d'origine".\nEl tercer formatge que he triat és menys conegut, però no per això menys deliciós. Es tracta del Red Leicester, un formatge anglès produït a la regió de Leicestershire. És semblant al Cheddar, però es romp més fàcilment. És un formatge ideal per menjar fus sobre una torrada de pa o un "cracker". Està elaborat amb llet de vaca i té un color ataronjat ja que, als inicis de la seva fabricació, es guardava en suc de pastanaga .Té una textura força cremosa tot i que no és gaire enganxifós. És més fàcil de tallar que altres formatges cremosos. Té un regust dolcenc molt agradable i que combina molt bé amb fruites. Es pot menjar quan es molt tendre, però si ens agrada amb un sabor més contundent, haurem de comprar-ne un que porti, almenys, sis mesos de maduració.\nBé, em sembla que hem après una mica més sobre formatges, no? Ara me'n vaig a gaudir-los. No deixeu de provar-los. Seguiré tastant nous formatges i explicant-ne més cosetes. Potser també em passejaré ben aviat per la secció d'embotits...\nPosted by Marina at 9:26 AM\nLabels: formatge, pa\nelisabet April 18, 2011 at 12:25 PM\nMolt bé! jo m'hi vaig atrevir aquest estiu, amb el pa. Primer fent la massa i pensant que potser no sortirà bé, que haurà estat un malbaratament de farina, després veient com creix al forn, amb nervis a la panxa i esperant que surti, i després la gran satisfacció quan al tastar-lo, penses que "és el millor pa del món"! :) Els formatges també m'agraden molt, ens has fet una classe magistral eh!\nF. Nogués April 18, 2011 at 11:32 PM\nUna coseta: no es distingeixen bé els enllaços del text. He vist per casualitat que es podia clicar a la paraula Viquipèdia però, per contra, no a Brie o Camembert, que destaquen més :-)\nMarina April 20, 2011 at 3:58 AM\nElisabet: això mateix sentia jo mentre mirava el forn. És una emoció total...haha! Petonets maca!\nFerran: sí, tens raó. He canviat els colors dels enllaços de la pàgina. Gràcies. :)\nI'm Marina and I live in Eivissa (Ibiza). I work as a web content editor, photographer and healthy cooking teacher.\nEsmorzar, passejar, cuinar, descansar.\nEl resum d'uns dies de vacaces\nDe passeig per Dalt Vila\nDe vacances, però no\nUn dia d'estrès\nMarina Ribas. Simple theme. Powered by Blogger.


La crisi no afecta al projecte RecerCaixa | colorblau\nLa crisi no afecta al projecte RecerCaixa\n23 de febrero de 2013 - 18:42\t - Actualitat/Hemeroteca\nRecerCaixa és un programa d’investigació científica a Catalunya impulsat per l’Associació Catalana de Universitats Públiques (ACUP) i l’Obra Social de La Caixa.\nAquest projecte va posar-se en marxa l’any 2010 amb l’objectiu d’ajudar a la investigació i desenvolupar els millors projectes d’investigació dels grups i investigadors que treballen a Catalunya originaris tant de centres d’investigació com d’universitats publiques o privades.\nA la convocatoria de RecerCaixa van presentar-se 369 projectes dels quals s’han seleccionat 25, procedents de 67 diferents institucions. Alguns factors com la qualitat científica dels projectes o la quantitat de propostes han fet que la convocatoria hagi estat molt disputada.\nCatalunya vol seguir sent una de les primeres en el camp de la investigació tot i la crisi actual i l’ACUP ha assignat 1.7 milions d’euros dels quals uns 60.000 - 75.000 estan destinats a cada projecte, que tindrà una durada de dos anys.\nEls àmbits en els que es poden presentar els treballs van des de les ciències de la salut fins les ciències socials i les humanitats.\nNeutrins més ràpids que la llum?\nSeis voluntarios empiezan el 'Gran Hermano' espacial\n← Observan por primera vez cómo se forman las conexiones neuronales en el feto humano\nDescobreixen com la insulina interactua amb les cèl.lules →


L'Ajuntament convoca una reuniÃ³ informativa a Les Fonts per tractar els projectes a realitzar al nucli\nDilluns vinent, 6 d'octubre, a les 19,30 hores, al Centre CÃvic Torre JuliÃ\nL'Ajuntament de Sant Quirze del VallÃ¨s ha convocat una reuniÃ³ informativa amb les entitats i els veÃ¯ns de Les Fonts per tractar els projectes que s'han de realitzar al nucli. La reuniÃ³ se celebrarÃ dilluns vinent, 6 d'octubre, a les 19,30 hores, al Centre CÃvic Torre JuliÃ (carrer Josep Mitats, 10).\nEntre els projectes que es presentaran hi ha la millora del pont sobre la riera de les Arenes. Aquesta iniciativa preveu fer "impermeables" les baranes del viaducte i evitar possibles caigudes a la riera, a mÃ©s de resoldre qÃ¼estions de senyalitzaciÃ³ i barreres arquitectÃ²niques. El pressupost Ã©s de 55.225,06 euros.\nTambÃ© es posaran sobre la taula el projecte de millora de la PlaÃ§a Nova, el servei d'escombraries, els serveis municipals que es presten a Torre JuliÃ , la comissiÃ³ intermunicipal Terrassa-Sant Quirze (el nucli estÃ repartit entre els dos municipis) i el Consell de ParticipaciÃ³.


Mas reclama que emergeixin nous lideratges a CDC preparats per comandar el futur del partit\nL'expresident de la Generalitat, davant del consell nacional de la formació, assegura que "sense Convergència no hi ha independència"\nArtur Mas ha proposat les opcions de la consulta\nCerdanyola del VallèsEl president de Convergència, Artur Mas, ha assegurat aquest dimecres davant del consell nacional del partit que sense el seu partit "no hi haurà independència". "Hi ha gent que vol disminuir aquest paper. Si se'n sortissin, farien un dèbil favor", ha apuntat en un discurs aplaudit pels quadres de la formació. Mas ha presentat CDC com el partit que "més ha fet" per reivindicar l'estat català i ha apuntat que hi ha altres formacions que "només fan discursos".\n"La gent ha de saber que, a banda del discurs fàcil, estan disposats a prendre decisions difícils", ha apuntat l'expresident de la Generalitat, que ha demanat "màxima implicació" per a les eleccions espanyoles del 26-J. "Quan un projecte reneix, és important saber que la gent ens dóna suport", ha apuntat Mas.\nSobre el seu paper en la refundació, l'expresident de la Generalitat ha apuntat que hi serà, però ha reclamat que emergeixin nous lideratges que pugui governar el futur de Convergència.\nEls puntals del nou partit\n"Quins són els sentiments i els valors d’aquest espai central que ha de representar CDC? L’espai de la gent que sap que la convivència és un tresor, i que no es pot perdre. La convivència ha estat un dels grans valors fonamentals del progrés de Catalunya i de la seva pervivència com a nació. Representem això, i de cap manera es pot posar en risc. Però l’espai central representa aquella gent que sap que, sense progrés econòmic, sense creació de riquesa, un país s’empobreix, i per més discursos que faci, no té res a repartir", ha reflexionat l'expresident de la Generalitat, que ha elogiat la "gent particular que ha tirat endavant pencant de valent". "Hem de tornar a aixecar la veu, ara que això es criminalitza", ha ressaltat el dirigent nacionalista.\n"El benestar real és aquell que és capaç d’arribar a tota la societat, no només a uns pocs. En aquest sentit, som aquella gent que sabem que la intervenció dels poders públics és fonamental per repartir correctament el progrés i la riquesa. Els mercats tenen egoïsme i cobdícia, i representem la intervenció dels poders públics davant aquesta cobdícia", ha reivindicat Mas, que ha demanat "aixecar una llança" a favor de la col·laboració entre els poders públics, la iniciativa social i la iniciativa particular.\n"Som aquella gent que sap que un país petit o mitjà com Catalunya ha de tenir una ment oberta i estar present a tot el món. No volem ser un país petit ni perifèric. I som aquella gent que sap, que veu i que sent la catalanitat com un sentiment d’estima al país. Com un sentiment de compromís amb el país que viu aquesta catalanitat com una expressió cultural, d’adhesió a determinats valors culturals. I que la viu com una adhesió a una determinada manera de fer", ha apuntat l'expresident per resumir l'espai central que aspira a representar Convergència. "Hem de representar amb plena eficàcia aquesta gent nombrosa", ha apuntat.\nEl futur de CDC, segons Rigau\n"Estem en una vessant extraordinària. Som testimonis dels temps polítics més rellevants de la història de Catalunya. El que avui s’aprovi dependrà el futur del projecte convergent", ha reflexionat Irene Rigau, que s'ha dirigit extraordinàriament als quadres del partit en la part oberta als mitjans del consell nacional.\nEl consell nacional avala avui la pregunta i el reglament de la consulta interna del proper 21 de maig en què els militants i els simpatitzants decidiran sobre si cal fundar una nova formació o bé renovar a fons l'actual. El mateix dia es triarà el cap de llista a Madrid a través de primàries, les primeres que celebra CDC en els seus quaranta anys d'història. El nom sortirà de la pugna entre Francesc Homs, actual cap de files del partit a Madrid, i de Sílvia Requena, vinculada al grup congressual Generació Llibertat i a Germà Gordó, exconseller de Justícia i aspirant a la secretaria general.\nEl reglament i la pregunta de la consulta s'ha aprovat per unanimitat, segons ha tnformat el partit.\nArtur Mas CDC refundació


Documental “Entre el soroll i el silenci. Els bombardeigs franquistes a Manresa (1938-39)” | Memòria.cat\nDocumental “Entre el soroll i el silenci. Els bombardeigs franquistes a Manresa (1938-39)”\n[ Tornar a documentals ]\nAquest documental es va estrenar els dies 20 i 21 de desembre del 2005 a la Fundació de CaixaManresa, a La Plana de l’Om. L’acte va comptar amb l’assistència de l’alcalde de Manresa, Jordi Valls, i de la coordinadora del Programa per al Memorial Democràtic, Maria Jesús Bono.\nProperament l’Ajuntament de Manresa editarà aquest documental en format DVD. A més del documental estricte, es va elaborar un altre DVD, d'uns 45' de durada, que recull d’altres entrevistes a familiars de les víctimes i a testimonis dels bombardeigs. Tot plegat és el resultat de més de 30 hores de gravació.\nAquestes entrevistes apareixen també al web “Els bombardeigs franquistes a Manresa (1938-39)” http://www.memoria.cat/bombardeigs, que serveix de complement al documental. El web aplega, a més, molta documentació i textos explicatius sobre la construcció dels refugis i els bombardeigs, un mapa on se senyalitzen on van caure les bombes i una relació detallada de les 35 víctimes mortals conegudes.\nL'aviació franquista va bombardejar la ciutat de Manresa els dies 21 de desembre del 1938 i 19 de gener del 1939. Com a mínim, 35 persones perderen la vida. 33 d’elles eren població civil. Gairebé 70 anys després, familiars de les víctimes i diversos testimonis presencials ens parlen d’aquells tràgics fets de la nostra història contemporània. Les seves aportacions i reflexions transcendeixen l’àmbit local i s’emmarquen en una molt humana visió global d’un país ja molt castigat per una guerra que, a aquelles alçades,estava completament decidida a favor del bàndol franquista. El documental pretén, així, fer un exercici de recuperació de la memòria històrica tot honorant les víctimes innocents de la Guerra Civil.\nTítol: “Entre el soroll i el silenci. Els bombardeigs franquistes a Manresa (1938-39)”\nData de l’estrena: 20 i 21-12-2005\nCol·laboradors: Pere Bonvehí, Dolors Cabot i Conxita Parcerisas\nDurada del documental: 55 minuts\nFamiliars de les víctimes que aporten el seu testimoni:\nM. Carme Arcarons i Bisbal\nRosita Bonvehí i Santamans\nPere Bonvehí i Arumí\nEstanislau Corrons i Graells\nJoan Falcó i Gros\nGenís Garcia i Cano\nIrene Gras i Vilanova\nJoan Guitart i Casas\nIgnasi Rubinart i Pujol\nDolors Santandreu i Casas\nAntoni Targarona i Gibert\nPilar Serrallonga i Puig\nPepita Sucarrats i Puyalto\nJacinta Vilaró i Raurich\nRicard Vilaró i Raurich\nTestimonis dels bombardeigs entrevistats:\nMarià Alberti i Casas\nMontserrat Bosch Tomàs\nJosep Maria Castany i Felip\nPere Gasol Almendros\nJosep Pararols i Planas\nLourdes Puig i Vila\nPere Puig i Vila\nJosep Roca i Comellas\nJosep Tomàs i Cabot\nProcedència de les imatges en moviment:\nEl documental ha comptat amb la col·laboració del Centre d’Estudis del Bages i el suport del Departament de Relacions Institucionals i Participació – Programa per al Memorial Democràtic de la Generalitat de Catalunya.\nRessò del documental als mitjans de comunicació\n"Una pàgina recorda els bombardeigs franquistes de Manresa"\n"Manresa fa esclatar la seva memòria"\n"Un documental i una web recorden\nels bombardejos sobre Manresa durant la Guerra Civil"\n"Un documental i una pàgina web recorden\n"Que tot s'acabés".\nSusana Paz (Regió7, 22-12-2005)\n"Manresa, desembre del 1938"\nJosep Camprubí (Regió7, 24-12-2005)\nDocumental “Viure en una dictadura. Els primers anys del franquisme a Manresa (1939-1959)”


El Teatre de Barra arriba a la seva XVa Edició\nEl tinent de batle de Cultura i Benestar Social, Antoni Noguera, l’organitzador del Teatre de Barra, Javier Matesanz, la gerent de Médicos del Mundo, Belén Matesanz i el director general de Música i Arts Escèniques, Miquel Àngel Contreras.\nPalma, 8 d’octubre de 2019.- El tinent de batle de Cultura i Benestar Social, Antoni Noguera, l’organitzador del Teatre de Barra, Javier Matesanz i la gerent de Médicos del Mundo, Belén Matesanz, han presentat avui la XVa Edició del Teatre de Barra. El tema d’aquesta XVà edición és “Veïns”.\nAquesta edición es durà a terme cada dijous a partir del 10 d’octubre i fins el 14 de novembre a 5 bars de la barriada del carrer Blanquerna. Aquesta edició, per tant s’amplia un dijous més de l’habitual en edicions anteriors. Els horaris de les funcions seran a les 20, 20.35, 21.10 i 21.45 hores.\nPel que fa a la gran final del Teatre de Barra d’enguany es durà a terme el 16 de novembre al Teatre Municipal Mar i Terra a les 20 hores.\nNoguera ha explicat que “el Teatre de Barra s’està convertint en una fita imprescindible de la ciutat, consolidada i esperada”. “Quan les institucions estaven el crisi i retallaven pressuposts de cultura, artistes, promotors, directors, varen cercar nous espais i el Teatre de Barra surt d’aquí” també ha explicat que el Teatre de Barra ha sabut dur les arts escèniques a la quotidanitat d’un bar amb aquest format ha apropat aquesta disciplina a nous públics”\nPer la seva banda, l’organitzador del Teatre de Barra, Javier Matesanz, ha explicat que “El teatre de barra connecta l’oci, la cultura i la societat amb temes d’actualitat” ha afegit que “parlar dels veïns és parlar de qualsevol cosa, ja que es traslladen els problemas de tota una societat”.\nLa venda d’entrades es durà a terme a la llibreria Drac Màgic en el seu horari comercial, a l’Arribar (Ausiàs March, 27) de dimecres a diumenge de 10.30 a 14.30 hores i de dimarts a dissabte de 18 a 24 h. També el dia de les funciones a les a partir de les 19 hores a l’Arribar. Les entrades tenen un preu de 3,5€.


28 gener 2021 08:50\nEl Consell Executu d'aquest dilluns ha aprovat la concessió d’ajuts del Consell Insular de Menorca per al foment de l’ús del català en el sector empresarial, associatiu, esportiu de Menorca i de suport a l'edició en llengua catalana per a l'any 2019.\nLa convocatòria d’enguany preveia 40.000 euros destinats a quatre línies de subvencions, amb l’objectu de promoure la producció de llibres, música i vídeos en català (línia 1), de fomentar la presència de la llengua catalana a l’empresa (línia 2) i en l’esport (línia 3) i de donar suport a actvitats de dinamització lingüístca promogudes per enttats de Menorca (línia 4).\nA través de la línia 1 s’han subvencionat llibres, contes, partitures, CD de música o audiovisuals. Mitjançant la línia 2 s’ha subvencionat la retolació de comerços, la creació de pàgines web, l’elaboració de bosses de paper i de material imprès de diversos establiments i empreses de Menorca. Amb la línia 3 s’ha subvencionat la retolació de clubs esportius i l’elaboració de material imprès divers com ara cartells i fulletons d’esdeveniments esportius. Finalment, a través de la línia 4, de nova creació, s’han subvencionat activitats molt diverses de dinamització lingüística promogudes per entitats, com tallers de rap en català, l’adaptació d’un musical a la nostra llengua o activitats de conscienciació lingüística.\nEl conseller de Cultura, Educació, Joventut i Esports, Miquel Maria Ballester, valora molt positivament aquesta convocatòria d’ajudes, perquè «beneficia sectors molt diversos de la nostra societat». El conseller recorda que l’ús i el foment de la llengua catalana en els diferents àmbits és una qüestió transversal, que es pot fer tant a través d’un restaurant, com a través d’un comerç, d’un esdeveniment esportiu o de les activitats d’una entitat.\nEm sembla molt bé tot el que siguin ajudes per fomentar i dinamitzar el català.\nPerò he estat a Menorca darrerament i puc assegurar que, en general allà es respecta i s'empra molt més el català que aquí a Mallorca.\nFrancament, crec que a Mallorca són més necessàries polítiques lingüístiques. És urgent!!!!!\n-Em sembla molt bé que feim el necesari per protegir i ampliar el coneixement de la nostra llengua ja que nosaltres no tenim la força que té el Institut Cervantes en relació a la promoció que fan èlls de la llengua castellana.\n-Tingueu en compte que si algún día perdessim la nostra parla sería com perdre la nostra ànima que nos identifica com a poble.


El vot dels catalans de l'exterior - Notícies Política - Notícies Política - e-notícies\nPolítica · 24 d'Agost de 2010. 15:07h.\nEl vot dels catalans de l'exterior\nPuigcercós inicia un viatge a l'Argentina i l'Uruguai abans de les eleccions\nEl president d'Esquerra, Joan Puigcercós\nEl president d'Esquerra, Joan Puigcercós, començarà aquesta setmana de manera simbòlica la precampanya electoral amb els catalans i catalanes que resideixen a l'Argentina i l'Uruguai. El president independentista ha explicat que és "una manera de tenir presents a totes aquelles persones que l'any 1939 van marxar del nostre país per fugir de la dictadura franquista i de compartir amb els exiliats que encara viuen i els seus descendents el record de tots aquells que van lluitar pel país i pels valors republicans".\nDurant la seva estada als països sud-americans, Puigcercós es reunirà amb el delegat del govern a l'Argentina, Jordi Font, i amb el responsable del Consorci de Promoció Comercial de Catalunya, Horacio Babini, així com amb els presidents i socis de diferents casals catalans argentins i uruguaians i amb empresaris catalans que treballen a la zona. El dirigent independentista també pronunciarà la conferència 'Perspectives actuals i futures de Catalunya' a la Universitat Nacional de La Plata, on analitzarà el futur del país després de la sentència del Tribunal Constitucional sobre l'Estatut que només deixa una via possible pels catalans: la independència.\nPuigcercós també ha afirmat que Esquerra dóna "ple suport" a la política exterior del govern català, que ha creat delegacions en països estratègics, amb la doble missió de fomentar les relacions institucionals i polítiques amb les autoritats del país i coordinar les entitats dependents de la Generalitat que ja hi estaven establertes. El líder independentista ha defensat que les delegacions, que fins ara s'han obert a Alemanya, França, Regne Unit, Estats Units i l’Argentina, "consoliden la presència de Catalunya en els mercats econòmics i permeten incrementar les relacions amb organismes internacionals".\nPuigcercós se n'alegra d'haver fet president Montilla\nMaragall demana un referèndum\n#5 LILI, Sant Boi, 25/08/2010 - 18:40\ncomo no busque votos fuera, aqui ya los conocemos y lo van a tener muy chungo para obtener representacion parlamentaria ERC. ERC puede desintegrarse ante un gran reves electoral de eso no me cabe la menor duda\n#4 Joaquim, BCN, 25/08/2010 - 14:42\nVaja amb els comentaris precedents, quin nivell!!! 1- El Sr. Puigcercós no se'n va a l'Argentina pagant "nosaltres". Si de cas el seu partit. 2- És fantàstic que la gent valenta vagi al capdavant. Ja vam patir 23 anys d'estafa nacional!\n#3 Juanita, Ribes de Fresser, 24/08/2010 - 19:39\nBé esta Juanito vagis a empaitar babaus per arreu del mòn i part de l'estranger, peró en trobarà algu?, mira que portes anys enredant, estafant, embolicant i mentint, i poc crèdit et deu quedar, No creus Juanin?\n#2 Johan, Sants, 24/08/2010 - 19:05\nkines galtes ktenen akests del tgipagtit!ara a viatjar i a gastar els nostres estalvis....1er treballeu a casa i després sortiu si us sobren diners...de veritat kheu estat el pitjor govern per Catalunya,sou una vergonya..el Sr.Barrera si kes un Sr.\n#1 abc, bcn, 24/08/2010 - 15:57\nVamos que el colega se va de vacaciones pagadas antes de la debacle y de que se le acabe el chollo.


El Departament de la Presidència i el CAC denuncien a Fiscalia 10 blogs i 5 vídeos d’internet que inciten a la violència masclista | Consell de l'Audiovisual de Catalunya\ndepartament la presidencia i cac denuncien fiscalia 10 blogs i 5 videos dinternet que\nEl Departament de la Presidència i el CAC denuncien a Fiscalia 10 blogs i 5 vídeos d’internet que inciten a la violència masclista\nEl CAC elabora un informe que analitza 15 continguts d’internet, com ara els blogs Dominación machista i El rincón del macho o el vídeo Cómo pegar a una mujer\nÉs el tercer informe sobre continguts de risc a internet que elabora el Consell, després dels relatius a la pornografia infantil i a l’anorèxia\nLa consellera de la Presidència, Neus Munté, anuncia que el Govern està treballant en la creació d’un Observatori de la Igualtat de Gènere, que farà seguiment de la imatge i dels estereotips de les dones publicades als mitjans de comunicació, a internet i a les xarxes socials\nEl Departament de la Presidencia i el Consell de l’Audiovisual de Catalunya (CAC) han presentat conjuntament una denúncia davant la Fiscalia Provincial de Barcelona en relació amb 15 continguts d’internet que inciten o justifiquen la violència masclista, la banalitzen, desautoritzen les dones i vehiculen missatges misògins o que tracten vexatòriament o objectualment les dones.\nEls continguts han estat recollits i analitzats en un informe elaborat pel CAC, que inclou 10 blogs, com ara Dominación machista, El rincón del macho o La cueva del Misógeno, i 5 vídeos de YouTube, d’entre els quals destaca Cómo pegar a una mujer.\nEs tracta de continguts amb unes xifres notables de visites. Només quatre d’aquests blogs concentren un total d’1.357.940 visites, sent El rincón del macho el que en té més (551.640). Pel que fa als vídeos, s’observa com els cinc vídeos analitzats tenen un total de 228.192 visualitzacions.\nSegons l’escrit de la denúncia, es considera que les conductes detectades poden ser susceptibles de constituir un delicte tipificat a l’article 510 de la Llei orgànica 10/1995, de 23 de novembre, del Codi penal. Així mateix, el regulador català també ha posat els fets en coneixement de la plataforma de vídeos YouTube i ha requerit la retirada immediata dels vídeos analitzats.\nL’informe ha estat presentat avui, 15 de juny, en roda de premsa per la consellera de la Presidència, Neus Munté, i pel president del CAC, Roger Loppacher, a la seu del Col·legi de Periodistes de Catalunya.\nNeus Munté ha destacat que “el blogs analitzats en aquest informe del CAC transmeten una visió distorsionada i simplificada de les dones, banalitzen la violència masclista i perjudiquen l’aplicació del principi d’igualtat en la vida quotidiana de dones i homes, pel qual treballem des del Govern”.\nLa consellera ha insistit que “l’accessibilitat a aquestes publicacions és especialment greu en el cas dels menors en etapa formativa, influenciables a aquests tipus d’expressions i actituds ofensives, discriminatòries i vexatòries contra les dones, per tant, és imprescindible denunciar”.\nLa consellera Munté ha aprofitat per anunciar que “el Govern està treballant en la creació d’un Observatori de la Igualtat de Gènere, que farà seguiment de la imatge i dels estereotips de les dones publicats als mitjans de comunicació, a internet i a les xarxes socials”, ja que “per al Govern l’eradicació de la violència masclista i l’assetjament sexual és una qüestió central que passa per eliminar les representacions vexatòries i discriminatòries de les dones en l’espai públic i comunicatiu”.\nEn relació amb l’informe elaborat pel CAC, Roger Loppacher ha explicat que s’ha constatat la presència “de continguts especialment rebutjables, lesius i feridors, que infringeixen clarament el Codi penal, i que, al nostre entendre, són del tot inacceptables en una societat que aspira a l’eradicació absoluta de la violència masclista i a la plena igualtat entre homes i dones”.\nEl president del Consell ha assenyalat que l’actuació s’emmarca en la decisió del Consell d’iniciar l’anàlisi de continguts de risc a internet, seguint el model d’altres autoritats reguladores, com ara la Bayerische Landeszentrale für neue Medien (BLM). “Els reguladors hem constatat que hi ha un canvi d’hàbits de consum que fa que cada cop es consumeixin més continguts audiovisuals difosos per internet. Segons la Comissió Europea, el 70% del trànsit a la xarxa correspon al visionament de continguts audiovisuals”, ha dit.\n“Davant aquest panorama, la nostra determinació és continuar defensant els drets de les persones, especialment dels menors”, ha explicat. El president del CAC ha afegit que un dels consells més avançats en el control d’internet a escala mundial és l’autoritat audiovisual de Corea, amb la qual el CAC té un conveni de col·laboració. “Per cada actuació sancionadora sobre la televisió i la ràdio tradicionals, la KCSC en fa 100 en l’àmbit d’internet”, ha assenyalat.\nAquest és el tercer informe que ha elaborat el CAC sobre continguts de risc a internet, després dels relatius a la pornografia infantil i a l’anorèxia. En tots dos casos, també es van presentar denúncies davant la Fiscalia.\nAnàlisi dels continguts que inciten a la violència masclista\nL’informe del CAC té per objectiu identificar continguts a internet susceptibles de ser considerats missatges afavoridors de conductes de violència masclista. Els ítems analitzats es deriven del marc conceptual que estableix la Llei 5/2008, de 24 d’abril, del dret de les dones a eradicar la violència masclista.\nL’informe constata la presència de continguts que podrien incitar a la violència masclista, en les seves múltiples formes (física, psicològica i sexual) i àmbits (privat o públic) o bé que la plantegen com una pràctica justificada.\nPer exemple, s’ha analitzat un vídeo on s’explica amb detall quines són les regles que ha de seguir un home que pega la seva cònjuge. En altres pàgines es justifica l’ús del càstig físic envers les dones i s’hi inclouen una sèrie d’indicacions per exercir-lo.\nAixí mateix, també s’han analitzat diverses imatges que mostren diferents dones essent objecte de violència física i sexual acompanyades de comentaris que justifiquen la violència envers les dones, i se les qualifica, fins i tot, d’animals.\nEn el conjunt de les pàgines analitzades també s’ha constat la presència de continguts que banalitzen la violència masclista, ja sigui tractant-la com un fet normal o natural, o bé relativitzant o minimitzant les xifres de víctimes, o bé posant en qüestió, en alguns casos, les xifres oficials de víctimes.\nD’altra banda, s’han detectat també nombrosos continguts d’aquestes pàgines que utilitzen un llenguatge vexatori envers les dones (també vers les menors d’edat) i que recorren de manera reiterada als insults i a les desqualificacions. En alguns del post, a més, s’hi mostren imatges on les dones són tractades d’objectes acompanyades de comentaris complaents amb aquesta humiliació.\nA l’últim, s’ha constatat la presència de continguts que desautoritzen les dones. En aquest sentit, trobem discursos que defensen la inferioritat de les dones i que es mostren favorables a la restricció dels seus drets, com ara el dret a la llibertat, a l’educació, al vot, a la llibertat sexual, a la compra de propietats, etc.\nAnàlisi de la presència a internet de continguts en relació amb la violència masclista\n(Nota: En la difusió pública de l’informe s’han eliminat les URL dels continguts en qüestió.)\nNota de premsa en PDF 48.62 KB


Two-Bedroom Holiday home in Fanø 6 Esbjerg Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Two-Bedroom Holiday home in Fanø 6\nSituat a Esbjerg City Center, Two-Bedroom Holiday home in Fano 6 és el lloc perfecte per gaudir de Esbjerg i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Two-Bedroom Holiday home in Fano 6 és compromet a que la seva estada sigui el més còmoda possible. Els clients de l'hotel poden gaudir de aparcament de cotxes, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Two-Bedroom Holiday home in Fano 6 és una elecció inteligents per a viatgers a Esbjerg, i ofereix una estada relaxant i sense molèsties.\nCal que informeu el Two-Bedroom Holiday home in Fanø 6 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Dancenter t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.


“JORDIS”: justícia en minúscules\nFa uns dies es va complir un trist aniversari: un any de l’entrada a presó dels “Jordis”, en Jordi Cuixart i en Jordi Sànchez. No volem ficar-nos en el debat de si les actuacions que els van portar a ser engarjolats tenen o no consistència -tot i que tenim el nostre parer: no haurien de ser constitutives de delicte punible, ja que no van provocar ni tan sols una esgarrapada a cap membre del funcionariat espanyol i, a més a més, els missatges que van difondre els encausats van tendir a calmar els ànims dels més exaltats i no a exacerbar-los-; d’això, de dilucidar si són culpables d’alguna cosa, es responsabilitzarà la Justícia espanyola -que tant de bo els tracti amb justícia-.\nNo. El que volem considerar és, com s’ha encarregat de difondre Amnistia Internacional -entre molts altres actors que coincideixen amb la seva conclusió-, la desproporció i la injustícia -sí, sí, aquí ho afirmem amb rotunditat, INJUSTÍCIA- que suposa el manteniment de tots dos líders entre reixes tant de temps. No obstant fer l’informe menció expressa del Jordi Sànchez, en relació a la darrera resolució del jutge Llarena, les circumstàncies i procediments d’en Jordi Cuixart ens permeten incloure’l també en aquesta reivindicació, sobretot quan observem la tossudesa del jutge en persistir en el seu argument sobre el presumpte risc que comportaria la posada dels Jordis en llibertat provisional: emparar-se en el supòsit que podrien tornar a “delinquir”. Això, segons els criteris de l’ organisme internacional, no se sosté.\nAmnistia no proposa la lliure absolució, perquè no és part implicada i perquè, justament, respecta la suposada -i sempre enarborada pel Govern Central- separació de poders a l’estat espanyol. Simplement -ni més ni menys!- manifesta, per via de la seva directora Gauri Van Gulik, que la darrera resolució del jutge no aporta elements nous que justifiquin la prolongació de la presó provisional i insta a la immediata posada en llibertat del Jordi Sànchez.\nTant de bo que, qui hagi de fer-se ressò d’aquest informe, s’ho repensi i valori els arguments emprats en ell.\nMentrestant, des d’aquest humil medi volem manifestar d’una banda, la nostra profunda aversió a la justícia en minúscules i, d’altra, enviar una forta abraçada a tots dos Jordis i a les seves famílies. Igual que a la resta d’empresonats per defendre, els seus ideals. Molts d’ànims!


Situació a Catalunya. TicSalut. Generalitat de Catalunya\n> Situació a Catalunya\nEl Departament de Salut lidera la incorporació de les TIC al sistema de salut català, per això compta amb instruments com el Pla estratègic SITIC, l'Agència de Qualitat i Avaluació Sanitàries de Catalunya (AQuAS) i la Fundació TicSalut.\nLa societat catalana i el seu sistema de salut afronten actualment nous reptes derivats dels canvis sociodemogràfics, econòmics i tecnològics. Les TIC poden ajudar a donar respostes i solucions a aquestes exigències.\nLes TIC també representen una palanca i un impuls envers nous models assistencials. El gran potencial transformador de les TIC està ocasionant ja canvis profunds en el model sanitari. El primer i més important és que la ciutadania passa a ser el centre de tots els processos.\nCatalunya està fent importants avenços per afavorir la implicació de les persones en la cura de la seva salut. Per això, es treballa en posar al seu abast eines i mecanismes –per exemple el Canal Salut o la Carpeta Personal de Salut- perquè puguin exercir els seus drets, estar millor informades, ser més coresponsables i participar més activament en les decisions que afecten la seva salut.\nDisposar d'un sector TIC potent i capdavanter es considera estratègic per a Catalunya, tant per la seva contribució a la modernització i evolució dels sectors econòmics com pel seu potencial d'esdevenir un motor de creixement.\nLa innovació, el talent, el dinamisme, la generació de valor afegit i l'ocupació qualificada són conceptes associats als sectors de la salut i al de les TIC en els països avançats.\nLes TIC son avui dia a Catalunya un element estratègic per millorar la salut de la ciutadania i garantir un sistema sanitari de qualitat, modern i sostenible. Estàndards i interoperabilitat\nVídeos relacionats\tPer reproduir correctament aquest contingut és necessari instal·lar el programari Adobe Flash Player. Si us plau, baixeu-vos l'última versió, només us requerirà uns instants.\t"A composite Index for Benchmarking eHealth Deployment in European acute hospitals: Catalonia" per Francisco Lupiañez, European Commission, DG JRC Institute for Prospective Technological Studies (Barcelona, març 2012)\tPer reproduir correctament aquest contingut és necessari instal·lar el programari Adobe Flash Player. Si us plau, baixeu-vos l'última versió, només us requerirà uns instants.\t"Electronic Medical Records (EMR) adoption in Catalonia" per Uwe Buddrus, managing director HIMSS Analytics Europe (Barcelona, març 2012)\tPer reproduir correctament aquest contingut és necessari instal·lar el programari Adobe Flash Player. Si us plau, baixeu-vos l'última versió, només us requerirà uns instants.\t"Mapa de Tendències 2011. Enquesta TIC i Salut a Catalunya" per Francesc Moya, responsable de l’Àrea Tecnològica de la Fundació TicSalut (Barcelona, març 2012)


Dimarts vinent començarà la repavimentació de Sant Mateu - El Nostre Ciutat\nDimarts vinent començarà la repavimentació de Sant Mateu\nEls treballs es prolongaran fins a mitjan juliol\n23 maig 2021 14:00\nEl carrer Sant Mateu serà remodelada per a millorar l’accessibilitat. ARXIU\nL’Ajuntament ha anunciat que dimarts que ve arrancaran les obres de reurbanització del carrer Sant Mateu, en el tram conegut com ‘dels pilonets’. Els treballs, que se centraran en la repavimentació del carrer i en la millora de l’accessibilitat en la zona, es prolongaran durant set setmanes.\nEn aquest tram de carrer, on la carretera compta amb llambordes basàltiques –les tradicionals–, s’emprarà asfalt imprés, com el que es va utilitzar en la costera del Gurugú i també pròximament en Sant Nicolauet, i les voreres seran ampliades per a major comoditat del vianant.\nL’obra es durà a terme en dues fases. La primera es farà des del número 34 fins al 24, és a dir, abans de l’encreuament amb el carrer Sant Domènec. El termini previst és del 25 de maig al 13 de juny. Durant aquest període es tallarà al trànsit aquest tram, però es permetrà l’accés als guals existents. La segona fase serà del 14 de juny al 9 de juliol, i completarà tot el tram, adequant també l’encreuament amb Sant Domènec.


RES NO ÉS MESQUI: de setembre 2008\n(Publicat a la revista SOM-HI setembre 2008)\nFa poc més de trenta dies que el nou govern va iniciar el seu camí per tirar endavant un projecte capaç de superar temps passats i de crisi política força important i que, ara, sembla com si no hi hagués existit -mala memòria d'uns i remordiments d'altres?-. Ha estat sens dubte un mes molt intens, ja que ens hem trobat en un període de festes -Santa Rosalia i l'Onze de Setembre- i amb personal de vacances. Però ha estat també un mes molt positiu per anar aclarint l'estat en que ens hem trobat l'Ajuntament després d'un temps de desgovern. Tot això però no ha estat impediment per què l'Agrupació i des de les Regidories on hem agafat responsabilitats, comencessin a tirar endavant allò que varem signar en el Pacte pel Consens.\nNosaltres, i la resta d l'equip de Govern, ens hem implicat amb totes les nostres forces a tirar endavant projectes que creiem prioritaris a l'hora de definir un nou model de gestió molt més coherent i necessari pel bé de la comunitat. I ho fem amb les portes obertes, sense excloure a ningú qui vulgui tirar endavant el compromís que,en el seu dia,varem adquirir davant de la ciutadania. L'Agrupació ha defensat, ja des de l'oposició i ara en el Govern, un model transparent i així ho està fent en aquelles regidories que tenim responsabilitat.\nEns hem marcat uns objectius clars i què podríem resumir en els següents:\nPRINCIPALS OBJECTIUS REGIDORIA D'URBANISME I MEDI AMBIENT\n* Obrir la Regidora als ciutadans i entitats, responent tots els escrits amb la màxima agilitat\narribats a la Regidoria\n* Reobrir el debat dels PEMUS, que afecten Baix a Mar i Casc Antic, amb els veïns i veïnes\n* Reobrir converses amb veïns i comerços del Carrer Antoni Roig per rehabilitar l'actual\npavimentació del carrer\n*Cercar alternatives per tal de Recuperar Muntanyans II sense cost per a la ciutadania.\n*Agilitzar els tràmits per obres i llicències menors\n* Creació d'una borsa de vivendes de lloguer tutelada per l'Ajuntament\nPRINCIPALS OBJECTIUS DE LA REGIDORIA DE SERVEIS\n* Creació de la Brigada d'Actuació Ràpida\n*Realització d'un estudi de viabilitat per la creació d'un nou servei de recollida de la brossa amb\nla participació de la resta de grups polítics\n*Neteja de solars públics, carres i places i gestionar la neteja de solar privats\n*Incrementar el numero de passos per a vianants\n*Realització d’un estudi per consensuar la gestió municipal de les zones blaves\n*Reorganitzar i informatitzar la Brigada Municipal anomenant un nou Cap de Brigada\nAlgunes d’aquestes tasques ja s’han iniciat, com ara les converses per la Recuperació de Muntanyans II, les converses amb el veïns del carrer Antoni Roig, o bé la neteja de solars i l’iniciï de la creació de la Brigada d’Actuació Ràpida. Algunes d’aquestes accions han estat possible gràcies a la col·laboració directa de la ciutadania i d’altres amb la participació de la resta de grups polítics tant del Govern com de l’oposició.\nUs podeu posar en contacte amb el nostre grup municipal a través del local de l’Agrupació a la tercera planta de l’Ajuntament o bé al telèfon: 671 411 100\nPublicado por resnoesmesqui en 13:03:00 4 comentaris:\nEL PLE, A MODUS DE DIVERTIMENTO\nMire usted señora Toda , usted tendrá la ley a su favor, pero no la razón\n- Segueu arran….\nUsted puede usar la ironía cuando esté en la oposición, Sr. Oviedo\n- Segueu arran…..\nHa hablado usted mas a la prensa en un mes que el PSC en tres años, Sr. Masagué\nMire Sr. Ripoll yo ya no sé ni de lo que habla\n- ….que la palla va cara\nLo que no pretenderá es dirigir mi discurso, yo digo la que me parece, Sr. Ripoll\n- …..que la palla va cara\nJo tinc i estic en el meu dret de fer les declaracions que cregui més oportunes, Sr. Ripoll\n“Les damos no 100, 200 días si hace falta (Enric Grangel)”\n……que el Rei nostre senyor declarada ens té la guerra, segueu arran\nEl revisionismo es malo (Ramon Ripoll)\nEns pot dir, Sr. Ardevol, que votarà en propers casos semblants de factures? (Susana Navarro)\nEl Sr. Jiménez es un ciudadano normal, ya no està con nosotros (Ramon Ripoll)\n¿Sabe usted que es el número 34, Sr. Ripoll?, el número de ojos de los concejales, miré usted si me aburre (José Oviedo)\nJo no li puc dir el que faré demà o demà passat, votaré en consciencia (Santiago Ardevol)\nEl Sr. Jimenez, que sepamos, fue el Alcalde de Torredembarra (M. Dolors Toda)\n“Les damos no 100, 200 días si hace falta” (Enric Grangel)\n…………què el Rei nostre senyor declarada ens té la guerra, segueu arran\nNotul-la: Ah, per cert, el Ple va començar amb petons\n(Espero i desitgo que ningú s'enfadi....ja sabeu que la palla va cara)\nPublicado por resnoesmesqui en 11:02:00 1 comentari:\nMUNTANYANS II....punt i seguit\n(text extret de la pàgina web de l'ajuntament)\nL'equip de govern de l'Ajuntament de Torredembarra continua els seus esforços amb l'objectiu de preservar el 100% del pla parcial Muntanyans II lliure de qualsevol edificació. En aquesta línia, aquest migdia, en representació de tots els membres de l'equip de govern, l'alcalde, Daniel Masagué, i la regidora d'Urbanisme i Medi Ambient, Maria Dolors Toda Esteve, han mantingut una reunió amb el director general d'Urbanisme de la Generalitat, Pere Solà, i la directora general de Medi Natural, Núria Bonaventura. La principal conclusió d'aquesta trobada és que no existeix la possibilitat d'aportar fons econòmics suficients, ni sostre, per a la recuperació de l'espai i que l'única via oberta és traslladar l'edificabilitat a un altre indret de Torredembarra.\nLa regidora d'Urbanisme i Medi Ambient ja ha anunciat que l'equip de govern encarregarà els estudis pertinents per poder aconseguir aquest trasllat d'edificabilitat. Amb tot, ha lamentat que la Generalitat en aquests moments no consideri factible posar terrenys de l'Incasol a disposició per poder oferir que part de l'edificabilitat que s'ha de traslladar es pugui fer en altres municipis de Catalunya.\nA part dels representants de l'equip de govern, també han pres part en aquesta reunió els regidors Susanna Navarro, Gerard Ciuró i Lluís Suñé, com a representants de l'oposició. Tots, govern i oposició, s'han mostrat d'acord en preservar Muntanyans II de qualsevol edificació.\nD'altra banda, i prèviament a la reunió d'avui, l'equip de govern va mantenir un primer contacte amb l'empresa propietària dels terrenys del pla parcial Muntanyans II, la qual es va mostrar disposada a traslladar els seus drets urbanístics a d'altres zones, dins o fora de Torredembarra.\nPublicado por resnoesmesqui en 18:54:00 Cap comentari:\nA VOLTES AMB LA DIADA\nEstic un xic sorprès pels arguments que s'estant utilitzat per queixar-se per l'eliminació (?), en el programa oficial, de l'ofrena floral per commemorar la Diada Nacional. Quedi per endavant què jo soc dels que crec que s'hauria d'haver mantingut per aquelles entitats, associacions i partits que volguessin fer aquest acte, i és fins i tot raonable què és demani a l'Ajuntament què torni a ser restaurat aquest acte, ja que molts considerem que aquest és un gest de respecte cap aquells que van defensar a Catalunya. Soc dels què pensa que no costa res combinar els actes i arribar a punt d'acord entre les forces polítiques per tal de no ferir sensibilitats i fer una Diada al gust de tothom.\nAra bé, utilitzar això com un atac frontal a la institució, fent o intentant fer veure que aquest es un Ajuntament que dona l'esquena al poble -el que equival a dir que el poble només son els partidaris de l'ofrena- hi ha un llarg camí. Utilitzar aquest fet per a dir que aquest Ajuntament no és dialogant ja em sembla un xic fort, i més tenint en compte l'escàs o nul diàleg que van mantenir els que ara reclamen el què ells van ser incapaços de fer en el seu dia. De la mateixa manera que considero molt poc ètic que cert partit polític, en afany de protagonisme, o com a acte de rebeldia malentès, és negues a fer costat a la institució en el moment que l'Alcalde va fer la proclama. Una proclama com mai s'havia fet pel seu contingut catalanista i ple de conceptes que molt sovint trobem en el discurs d'aquells que no van tenir el respecte que es mereixem tots els ciutadans de Torredembarra, pensem com pensem. Us imagineu que els membres de l'oposició a l'anterior govern, que eren la majoria en el consistori, haguessin actuat de la mateixa manera en tots i cadascun dels actes realitzats anteriorment?. Per què, sincerament, ni a CiU, ni al PP, ni al GiT ni a l'Agrupació se'ls va consultar mai la realització dels actes, i tots els partits citats van considerar que s'havia de recolzar a la institució en actes d'aquest tipus.\nCrec que hi ha hagut cert interès en voler fer passar aquest govern com el què no és. Crec també que l'oposició intenta rearmar-se fent gestos que a la llarga els pot perjudicar, i crec també què intentar portar tensió no servirà més que per allunyar posicions, dificultant en el seu dia acords que son veritablement cabdals pel futur de Torredembarra. Ep!, no els hi nego el dret a opinar, ni de dir ni de fer allò que creguin més oportú per els seus interessos, però les formes son importants.\nPublicado por resnoesmesqui en 12:31:00 1 comentari:\nTORREDEMBARRA: FEM NOSTRE EL FUTUR\n(publicat a EL MONIC d'agost de 2008)\nFinalment hi ha hagut acord. Per fi hi ha nou Govern Municipal. No ha estat pas fàcil per la complexitat i la diversitat d’idees que representen cadascun dels grups que hi formen part, però l’esforç ha valgut la pena per la il·lusió què ha generat en un gran numero de conciutadans i conciutadanes, ja que tots, i quan dic tots vull dir exactament això, sabíem que calia posar fi a una situació insostenible que només era un entrebanc per avançar i enfortir la institució municipal. Aquest acord, denominat “Pel Consens”, significa i vol ser quelcom més què un senzill repartiment de regidories, ja que des d’un principi es va posar damunt la taula un fort debat vers les necessitats reals de Torredembarra i les solucions que és volien donar a cadascuna d’elles.\nVoldria dir que aquest “Acord pel Consens” està molt lluny d’aquell pacte què és va produir l’any 2003, malgrat què veus interessades així ho volen difondre com a senyal de mal estrugança. I és diferent, entre altres moltes coses, per les següents dues raons.\nLa primera, i la més obvia, és què els participants de l’acord son, majoritàriament, persones noves amb un tarannà, idees i pensaments renovats, el que significa, d’entrada, què ja no existeixen un seguit de vicis heretats per la turbulència política dels darrers anys. I naturalment, i a ratlla de l’anterior, les formes d’entendre la política i els raonaments dels partits que hi ha al darrera, son completament diferents, ja què han après dels errors passats i només volen mirar cap endavant.\nI la segona, i crec que fonamental, és la consciència existent entre els signants de la gran responsabilitat que han adquirit davant del poble, i per tant què s’han de fer les coses de la millor manera possible, tenint sempre en compte la voluntat real de veïns i veïnes.\nAra bé, també cal dir que no serà pas fàcil i què el camí a recórrer es llarg i, segurament, hi hauran errors i encerts. Què les coses canviaran?, es clar que sí. Què hi haurà una major sensibilitat cap a les necessitats de La Torre?, naturalment. Què no serà el mateix un govern de nou persones què un de vuit, sis i finalment quatre?, és indubtable.\nPer on poden venir les grans dificultats\nCrec que principalment per la desorganització municipal i les mostres patents de la mala gestió que s’ha heretat, i que sembla que està florint en els primers dies de contacte amb la institució. No em pertoca a mi parlar d’això, si cal ( i volen ), ja ho faran els nous gestors i ja explicaran ells com han trobat la casa gran.\nA mi personalment el què em preocupa es la campanya de descrèdit que han iniciat - mitjançant diaris d’àmbit català desconeixedors de la realitat torrenca - alguns partits de Torredembarra què no han estat capaços de superar crisis internes, incapaços de dirigir i gestionar la tasca encomanada per la ciutadania i què només pretenen confondre i crear malestar entre els partits signants de l’acord i, el què és pitjor, entre la població. Potser caldria fer una reflexió profunda sobre les estratègies polítiques que cal dur a terme d’ara endavant. De moment alguns han escollit l’estratègia de “fer mal” a les persones i no pensar amb el què és vol i necessita a Torredembarra. Ataquen a persones, ataquen a partits i ataquen a tot i a tots els que no siguin de la seva corda, i això, crec, no es bo per ningú, i no ho és perquè ho fan sense reflexionar, sense sentit i sense arguments. Ara son presoners de la seva pròpia incapacitat (no cal oblidar que la situació de crisi municipal i política l’han creat ells i només ells en son els\nresponsables). Aquestes estratègies, lícites o no segons els ulls que ho mirem i el cantó a on s’estigui, no ajudaran gens ni mica, però estic segur, o al menys això ho vull creure, que superaran aquesta etapa i què tard o d’hora és posaran a treballar pel bé comú, i el seny s’imposarà a la ràbia i el dolor.\nPer acabar només voldria animar a la població de La Torre a aprofitar el moment i a participar obertament fent escoltar la nostra veu i a fer complir allò que se’ns ha promès. Ciutadans i ciutadanes de Torredembarra: fem nostre el futur.\nPublicado por resnoesmesqui en 12:20:00 1 comentari:


L'Ajuntament engega una campanya per fer de Reus una ciutat 'deliciosa' per als turistes | Reusdigital.cat diari de Reus. Notícies i actualitat del Camp de Tarragona\n'Reus, delícies d'estiu' compta amb un pressupost de 150.000 euros i se centra en la promoció del comerç, el patrimoni i el vermut\n12 de Juny de 2017, per Marc Busquets\nCaelles, durant la presentació de la campanya 'Reus, delícies d'estiu'\nModernisme, 'shopping' i vermut. Aquesta és la fórmula amb la qual l'Ajuntament de Reus creu poder seduir aquest estiu els turistes que passen les vacances a la Costa Daurada i que busquin un complement "cultural i social" al sol i a la platja. És per aquesta raó que des del consistori i l'Agència Reus Promoció s'impulsa la campanya 'Reus, delícies d'estiu', que fins al proper setembre tindrà com a missió fer de la capital del Baix Camp una destinació atractiva no només per als estrangers sinó també per als visitants de la resta de l'Estat. Amb un pressupost de 150.000 euros, la iniciativa reforçarà la informació als nouvinguts a partir de l'establiment d'una sèrie d'aliances amb els operadors de casa nostra. "Tenim una ciutat tranquil·la, lluny de les masses i amb grans atractius", ha celebrat la regidoria de Promoció de Ciutat, Montserrat Caelles, durant una exposició que ha tingut lloc aquest dilluns al migdia al Gaudí Centre.\nPrevisions turístiques a l'alça\nCaelles ha explicat que la campanya s'ha planificat a partir de les previsions per a la temporada, en què s'espera "un augment de turistes" a la nostra demarcació. D'aquesta manera, "i per captar nous públics", el projecte de promoció s'ha dissenyat per atraure francesos i russos, "molt fidelitzats a la zona i que acostumen a repetir".\nEl focus se centrarà també en turistes de Navarra, l'Aragó i el País Basc, "molts dels quals tenen la seva segona residència a la Costa Daurada" i que poden visitar Reus per gaudir d'una oferta basada "en els nostrs grans actius. El patrimoni, les compres i el vermut", segons Caelles. És per això, ha afegit, que "podem assegurar que Reus és una ciutat deliciosa" i d'aquí en surt l'eslògan de la campanya. 'Reus, delícies d'estiu. Vine. Tasta-les' (també es difondrà en castellà i anglès) és el lema escollit.\nActe seguit, la regidora ha recordat que, durant els mesos anteriors, Reus ha fet campanya i ha anat agafant experiència en fires i congressos del sector d'arreu. "Hem intensificat els contactes amb els operadors de viatges més receptius", ha destacat, tot posant en valor en acabat que "hem fet 'fam trips' entre abril i maig per tal que els professionals i els prescriptors coneguessin l'Institut Pere Mata, la ruta del Modernisme, el Gaudí Centre i el vermut de Reus", ha detallat. A banda, Caelles ha revelat que anteriorment ja s'ha treballat per atraure turistes allotjats en establiments rurals del Priorat i d'altres punts de la demarcació amb la finalitat que visitin la ciutat.\nPart del pressupost de la campanya, tal i com ha avançat Caelles, es destinarà a l'edició del seu material gràfic. En aquesta línia, la regidora ha manifestat que cadascun dels elements d'atracció serà promogut amb un tot seguit d'imatges i lemes a partir d'una identitat cromàtica pròpia. El color groc s'ha assignat a la difusió del Modernisme, el rosa s'associarà al 'shopping' i, finalment, el vermut s'unirà al blau. "Volem posar en valor un element que sens dubte ens ajuda a projectar la nostra ciutat a l'exterior", ha dit Caelles de la beguda típica. Un nou plànol "més entenedor per al turista", la millora en l'atenció als visitants als punts fixos i a través d'informadors de carrer i el reforç del servei 'city cash' són altres de les estratègies per dur la campanya a bon port.\nFinalment, la regidora ha indicat que s'ha decidit ampliar l'horari i els dies de visita del Pavelló dels distingits de l'Institut Pere Mata (podrà veure's de dilluns a dissabte, diumenges i festius) i la Prioral, entre d'altres equipaments. A banda, Caelles ha celebrat "la gran oportunitat" que suposa per a la promoció turística de Reus el fet d'ostentar la capitalitat cultural catalana d'enguany. "Estem treballant per donar a conèixer als visitants la Festa Major de Sant Pere i els festivals FAR i el de Blues i Jazz", ha conclòs.\nM.A.S. 13 de Juny de 2017\npoc la farem lluir si abans no la netejem\nEls carrers bruts, caques de gos per tot arreu... (les ordenances municipals s'apliquen?, ah, no! que els senyors cupaires diuen que són feixistes i tothom ha de poder fer el que li roti...) Mala senyalització per els turistes que pugen de la platja i arriben amb el bus i que els pobres van perduts buscant-la de retorn. Una estació, per cert, de les més tercermundistes que hi ha al país.\njoan 13 de Juny de 2017\nQUE primer trobin solucions als sorolls dels nou vinguts per la nit al carrer...que la gent vol dormir i sembla que estiguem al marroc....on estan les ordenançes,,per que serveixen,,,i menos campanyes de ciutat deliciosa...vinga va...baixeu a la realitat....


L'alcalde de Lloret de Mar, Jaume Dulsat, encapçalarà les llistes del PDeCat a Girona en les eleccions del 14-F - Diari de Girona\nL'alcalde de Lloret de Mar, Jaume Dulsat, encapçalarà les llistes del PDeCat a Girona en les eleccions del 14-F\nLa militància l'ha escollit amb un 91% dels vots\nacn | girona 05.12.2020 | 15:22\nJaume Dulsat en una imatge d'arxiu. David Aparicio\nJaume Dulsat en una imatge d'arxiu.\nL'alcalde de Lloret de Mar, Jaume Dulsat, serà el cap de llista del PDeCat a les comarques de Girona en les properes eleccions previstes pel 14 de febrer. Dulsat, que actualment també és diputat provincial, ha rebut el suport del 91% de la militància del partit nacionalista, que ha ratificat així la candidatura de l'actual batlle de Lloret.\nEn contra de la de Dulsat només hi ha votat un 2% dels associats mentre que un 7% s'ha abstingut, en una votació que s'ha hagut de fer de manera telemàtica per les restriccions de la covid. Des del 13 de juny de 2015 és alcalde de Lloret de Mar i diputat provincial a la Diputació de Girona, on exerceix com a vicepresident del Patronat de turisme Girona – Costa Brava.\nJavier Correa ambienta a la Selva el seu segon llibre, «Lazos de luz».\nPresó sense fiança per traficar amb drogues i maltractar la parella a Blanes.\nIdentifiquen quatre dels mossos investigats per tràfic de drogues a Santa Coloma.


Calendari del contribuent - Ajuntament de Benicàssim\nInici / Recaptació / Calendari del contribuent\nPeríodes de pagament en voluntària dels imposts i taxes locals de venciment periòdic i ingrés per rebut:\nBOP núm. 152 de 21 de desembre de 2021 d’aprovació DEL CALENDARI DEL CONTRIBUENT 2022\nDel 5 de febrer al 5 d’abril\n– Taxa per ocupació amb instal·lació de parades, casetes de venda o similars en el mercat setmanal (primer semestre)\nDe l’1 de març al 20 de maig\nDel 5 de juliol al 5 d’octubre\n– Impost sobre Béns Immobles\n– Taxa per entrada de vehicles a través de les voreres (guals)\nDel 5 d’agost al 5 d’octubre\n– Taxa per ocupació amb instal·lació de parades, casetes de venda o similars en el mercat stemanal (segon semestre)\nDe l’1 de octubre a l’1 de desembre:\nObri el calendari en PDF\nEls períodes de pagament en voluntària dels imposts i taxes locals de venciment periòdic i ingrés per rebut corresponents a l’Ajuntament de Benicàssim per a l’exercici 2020 són els següents:\n1. Des del 5 de febrer fins al 5 d’abril:\nTaxa per ocupació amb instal·lació de parades, casetes de venda o semblants al mercat setmanal (1r semestre).\n2. Des de l’1 de març fins al 20 de maig:\n3. Des del 5 de juliol fins al 5 d’octubre:\nTaxa per autorització d’entrada o pas de vehicles en els edificis particulars a través de les voreres.\n4. Des del 5 d’agost fins al 5 d’octubre:\nTaxa per ocupació amb instal·lació de parades, casetes de venda o semblants al mercat setmanal (2n semestre).\n5. Des de l’1 d’octubre fins al 1 de desembre:\nS’estableix una bonificació del 5% de la quota íntegra de l’Impost sobre Béns Immobles de Naturalesa Urbana per a tots aquells contribuents que tinguen domiciliat el pagament del rebut en una entitat bancària.\nEn l’Impost sobre Béns Immobles de Naturalesa Urbana (s’exclouen els béns immobles de naturalesa rústica i els béns immobles de característiques especials), a sol·licitud dels subjectes passius podrà dividir-se el pagament del rebut en quatre terminis. Els rebuts hauran d’estar domiciliats.\nEl subjecte passiu haurà de presentar la sol·licitud de domiciliació bancària amb pagament del rebut en quatre terminis abans de l’1 d’abril de l’exercici en què es produïsca el meritació de l’impost. El pagament en quatre terminis es mantindrà en els exercicis successiu, llevat que el subjecte passiu hi renuncie expressament o incomplisca l’obligació de pagar algun dels terminis. En tot cas, per a disfrutar d’aquesta bonificació, el subjecte passiu no podrà ser deutor de la hisenda municipal en la data de presentació de la sol·licitud.\nEl pagament de l’import total de l’impost es distribuirà en quatre terminis: el primer es farà efectiu durant la primera setmana del període ordinari de cobrament de l’impost, el segon durant la primera setmana d’agost, el tercer durant la primera setmana de setembre i l’últim, amb la bonificació del 5 %, l’última setmana del període ordinari de cobrament de l’impost.\nSi no es fera efectiu al seu venciment el pagament d’algun dels terminis a què es refereix l’apartat anterior per causa imputable al subjecte passiu, aquest sistema especial de pagament deixa de ser aplicable i es perd el dret a la bonificació. En aquest supòsit, l’import total de l’impost o la part deixada de pagar podrà abonar-se sense recàrrec en el termini ordinari de pagament fixat pel calendari del contribuent. Si acaba el termini i no s’ha pagat, s’iniciarà el període executiu amb els recàrrecs, interessos i costes inherents al període de la part impagada.\nEls padrons fiscals que contenen les quotes a pagar i els seus elements determinants s’exposaran al públic, amb les limitacions de l’accés a la informació cadastral continguda en els articles 50 a 54 del Reial decret legislatiu 1/2004, de 5 de març pel qual s’aprova el text refós de la Llei del cadastre immobiliari, en la Viceintervenció d’aquest Ajuntament per un període d’un mes a comptar des de l’endemà de la publicació de l’aprovació en el Butlletí Oficial de la Província.\nLes quotes i la resta d’elements essencials dels imposts i taxes, en la mesura que no constitueixen alta en els respectius registres, padrons o matrícules, seran notificades col·lectivament, a l’empara del que estableix l’article 102.3 de la Llei 58/2003, de 17 de desembre, general tributària.\nContra les liquidacions incorporades en els padrons fiscals es podrà interposar recurs de reposició previ al contenciós administratiu, en el termini d’un mes a comptar de l’endemà de finalització del període d’exposició pública dels padrons i matrícules.\nA través de les entitats financeres col·laboradores que figuren en el document de pagament.\nEls obligats al pagament que no hagen domiciliat pel banc els rebuts rebran en el domicili, a fi de facilitar l’efectivitat, els instruments cobradors corresponents perquè puguen fer-los efectius en qualsevol de les oficines col·laboradores.\nEn cas de no rebre aquests documents cobradors, els obligats al pagament podran arreplegar-los a les oficines del Servei Municipal de Recaptació, ubicades al carrer Encarnación Marzá, núm. 2 (Casa de la Cultura) en horari d’atenció al públic (de dilluns a divendres de 8 a 17 hores ininterrompudament).\nLa no recepció del document cobrador no eximirà de l’obligació de pagament en els terminis establits ni evitarà el pagament dels recàrrecs si és el cas.\nBOP núm. 18, d’11 de febrer de 2021, de MODIFICACIÓ DEL CALENDARI DEL CONTRIBUENT 2021


Pretemporada: Pròxima estació Bilbao | BC Morabanc Andorra (web oficial)\nContinua la pretemporada del BC MoraBanc Andorra que demà a les 18h, a Mollerussa, disputa un altre amistós contra el Dominion Bilbao Basket. Serà el darrer partit de preparació que jugaran els homes de Joan Peñarroya sense Shermadini, Burjanadze i Schreiner, que s’incorporen la setmana vinent un cop conclosos els seus compromisos amb les respectives seleccions nacionals.\n“No és moment encara de treure moltes conclusions. Hem de continuar treballant i assimilant la feina i la càrrega física que portem. De fet aquesta és la darrera setmana en què els jugadors aniran tant cansats” ha afirmat avui Joan Peñarroya, que ha afegit que “el partit de demà torna a ser un entrenament de qualitat davant d’un rival important que també té bastantes baixes i que ens ha de servir per posar-nos bé per l’inici de temporada”.\nPel tècnic “estem bé i dins del procés lògic de la pretemporada però el fet de no tenir tres jugadors fa que encara no sabem ben bé com estem” i ha conclòs “estic content de com estan anant les coses”.\n“La lliga catalana, d’aquí a dues setmanes, ja serà un moment en el que les cames pesaran menys i ja podrem tenir una idea de com estarem quan arribi la competició” exposava l’entrenador del MoraBanc Andorra, que també s’ha referit als internacionals que s’incorporen dilluns, “arribaran en un estat de forma superior als que estan aquí perquè venen de competir”.\nEl millor de la compareixença de Joan Peñarroya ha estat el remat final “el que em té més content és com està treballant tothom, les ganes que tenen”. Demà 18h a Mollerussa, nova etapa de la preparació d’un BC MoraBanc Andorra que ja il·lusiona força.\nACBacbandorrajelinekMoraBanc Andorranacho martínNavarroPeñarroyaschreinerShermadiniwalker


Primer itinerari per la Llombardia, visitant Màntua, Cremona i Brescia.\nBrowse: Home / 2015 / setembre / 05 / La invasió dels barbuts (Llombardia, part I)\nPrimer itinerari per la Llombardia.\nAllà pels temps de les puces hi havia per les terres d’Escandinàvia un poble on els homes lluïen frondoses barbes i les dones llargs cabells. Van marxar a buscar nous territoris i pel camí els hi van plantar cara uns bàrbars que els superaven en nombre. Un matí les dones es van lligar els cabells sota el coll perquè de lluny semblessin barbes i fer creure els enemics que eren més colla. I van guanyar! A partir d’aquell moment s’els va conèixer com els de les llargues barbes, és a dir llombards (Langobardorum).\nNo cal que us digui que van arribar fins a Itàlia. Avui perdura el seu record a la regió de la Llombardia de la que us explicaré un parell de recorreguts.\nA la primera part vam fer el campament base a Màntua. Aquesta bonica ciutat renaixentista cal paladejar-la de dia i de nit. El castell, les esglésies, els palaus, els carrerons, … tot ens transporta a l’època dels Gonzaga.\nLes guies ajunten Màntua amb Sabbioneta, ja que ambdues van ser declarades alhora patrimoni de la Unesco. Sabbioneta us la podeu estalviar, ja que el seu interès no radica tant els edificis, sinó la planificació com a ciutat renaixentista ideal.\nSabbionetta. Galleria degli Antichi.\nEn canvi Cremona sí que us la recomano, especialment pujar al seu altíssim campanar (el més alt d’Itàlia).\nBrescia i Sirmione\nDes d’aquí podeu anar ràpidament per l’autopista fins a Brescia, una bonica ciutat plena de coses per descobrir, des dels temps dels romans fins a la història més recent.\nUn altre dia podeu fer una descoberta del llac Garda. Totes les guies parlen de Sirmione i sí, podria estar bé si no fos pels milers de turistes, botiguetes i cotxes cars obrint-se pas pels carrerons.\nEl castell de Sirmione.\nDesprés vam recórrer la vora dreta del llac buscant on poguer-nos banyar. Carreteres estretes, molts vehicles i res d’aparcament ens van fer arribar a Torri del Benaco, una tranquil·la població on, per fi, ens vam donar el gust de remullar-nos entre pedres i algues.\nDe tornada vam aturar-nos a Valeggio Sul Mincio perquè es veia un castell que pinta bé, però no va haver manera de visitar-lo. El que vam veure de la població no té res especial.\nEl tercer dia vam visitar Verona, una romàntica ciutat que, encara que no pertany a la Llombardia, és absolutament imprescindible dedicar-li tota la jornada.\nI aquí acabem aquest primer itinerari per la Llombardia. No us perdeu la segona part, que és de pel·lícula!\nEtiquetes: Brescia, Cremona, descoberta, itinerari, Llombarcia, Mantua, ruta, Sabbioneta, Sirmione, Verona, visita\n← La plaça forta dels Gonzaga\nEscenaris de pel·lícula (Llombardia, part II) →


SR-568 | Alt Empordà - Girona - Reserva Online - SomRurals.com\nCasa rural a l'Alt Empordà concretament al centre d'Ordis, un tranquil poble de 380 habitants. En aquesta casa rural regna la pau i la tranquil·litat a pocs quilòmetres de la naturalesa de la Costa Brava i del Pirineu, el que la fa una casa rural perfecte per passar uns dies de relax. Des de la mateixa casa rural podrem fer excursions per descobrir els paisatges de la zona. La casa rural té una capacitat màxima per a 12 persones.\nAquesta casa rural ha estat completament reformada en el seu interior i adaptant-la al turisme rural a la perfecció, respectant la construcció original. Compta amb dues àmplies plantes en les quals ens trobem amb tot tipus de comoditats. La casa rural disposa d'una cuina amb menjador totalment equipada, una sala d'estar amb llar de foc, sofàs i TV ideal per descansar al costat del foc. Trobem a la planta baixa 1 habitació de matrimoni i 1 bany adaptat per a persones amb mobilitat reduïda. També compta amb una sala de jocs, amb jocs de taula i futbolí. Disposem d'un total de 5 habitacions i 3 banys complets.\nLa casa rural disposa d'un jardí amb una piscina ideal per l'estiu, i on trobem la barbacoa perfecta per fer àpats a l'aire lliure. A més comptem amb hamaques i una taula per a gaudir del bon temps. La casa compta també amb una agradable terrassa amb vistes ideals per a relaxar-se. La ubicació de la casa rural és idònia per descobrir la comarca, ja que a pocs quilòmetres del poble ens trobem amb les millors platges i cales de la Costa Brava, i els poblets de la zona són perfectes per passejar.\nPer A Grups Encant Rústica Mar / Costa Romàntica Familiar / Nens Proper a Parc Natural\nRegistre Turisme: PG-000954\nMola neta I cuidada. La decoración exquisita.


Classes de conversa en anglès per adults\nAprèn a comunicar-te en anglès a la nostra acadèmia de Tarragona amb professors natius al curs de conversa, un mètode molt personalitzat i amè per adquirir totes les nocions necessàries de l'idioma.\nAquest curs és perfecte per aquelles persones que busquin millorar la seva fluidesa en anglès o vulguin assegurar-se de no perdre la soltura i el nivell que ja han obtingut al llarg dels anys.\nAmb aquestes classes de conversa en un ambient relaxat i en grups petits, aprendràs a comunicar-te en anglès amb el menor número d'errors possibles. Els nostres professors natius dinamitzaran la sessió per ajudar-te a conseguir una conversa fluida i enriquidora.\nGrups amb un mínim de 3 estudiants i un màxim de 10.\nEn aquest curs de conversa en anglès poden accedir-hi estudiants des del nivell B1 fins el C2, ambdós inclosos. Els nostres teachers presentaran activitats que t'ajudin a potenciar el teu coneixement de la llengua y això, junt amb la innovadora tecnologia educativa amb la que comptem a les aules (tabletes, TVs HD...) permetrà que tinguis una experiència d'aprenentatge única.\n¿No saps quin és el teu nivell? Realita el teu test de nivell aquí:\nPrincipiants fins el B1: Test nivell Flyers/Ket/Pet\nIntermedi fins Avannçat: Test nivell FCE/CAE\n3h/setmana: 299€/trimestre (o 119€/mes)\n1'5h/setmana: 150€/trimestre (o 59€/mes)\nConsulta més informació trucant al telèfon 977.23.45.08.\nEnvia la següent FULLA D'INSCRIPCIÓ emplenada al correu electrònic info@englishsummer.com.\nPresencialment a la academia, situada al C/Sant Francesc núm. 4 de Tarragona. Veure mapa al Google Maps


IB3 | El Consell de Formentera es mostra contrari a reduir l'horari de la restauració\nIB3 Notícies > societat > El Consell de Formentera es mostra contrari a reduir l’horari de la restauració\nLa presidenta, Alejandra Ferrer, justifica que per al sector una hora menys “significa molt” i que fins i tot alguns establiments es plantejaran “tancar”\nEl Consell de Formentera s’ha mostrat en contra de reduir una hora l’horari d’obertura de la restauració, que haurà de tancar a la 01.00 h i no a les 02.00 h, com fins ara, d’acord amb les noves mesures previstes per a contenir la pandèmia de la covid-19 a l’illa.\nLa presidenta insular, Alejandra Ferrer, que ha explicat aquest dilluns al costat del conseller balear Josep Marí Ribas les noves mesures que regiran a l’illa, ha demanat que es revisi aquesta restricció, ha informat el Consell de Formentera en un comunicat.\nFerrer ha explicat que Formentera registra 109 casos, “un número alt”, ha reconegut, amb una incidència acumulada “també elevada”, a pesar que es continua calculant sobre els residents i no sobre la “realitat” de les persones que es troben a l’illa, ha destacat.\nAixí i tot, ha defensat l’aplicació de mesures de contenció “coherents, justes i efectives”, per la qual cosa en aquest cas ha demanat la revisió d’una d’elles.\nFerrer ha justificat que per al sector de la restauració una hora menys “significa molt” i que fins i tot alguns establiments es plantejaran “tancar”.\nTambé ha considerat que pot ser “contraproduent” ja que quan s’acaba l’horari d’obertura dels locals és quan es produeixen “molts dels botellots i festes privades” que s’intenten controlar.\nLa presidenta ha destacat que, en general, els locals de Formentera tenen terrasses a l’exterior on es pot mantenir la distància. “No considerem que sigui just fer pagar als que ho fan bé, per uns quants que ho facin malament”, ha concretat Ferrer.\nEntre els principals canvis que afectaran a Formentera, que passa a nivell 4 com la resta d’illes, s’inclou la prohibició de reunions socials o familiars entre les 01.00 i les 06.00 hores, excepte que es tracti de persones convivents.\nAixí mateix, les platges romandran tancades de 22.00 a 06.00 hores\nEn restauració, a més del canvi d’horari, que està en revisió, les taules passaran de 6 a 4 persones, a l’interior, i de 12 a 8 a les terrasses.\nFinalment, Ferrer també ha insistit a reclamar més presència dels inspectors de Treball i Inspecció de Salut del Govern balear, i també d’Emergències, que és present en totes illes “menys a Formentera”, ha lamentat.


Si em necessites seré aquí - món emocional - expressió d'emocions\nSi em necessites seré aquí\nFa poc a les xarxes parlava sobre el cercle de les explosions emocionals. I vosaltres potser pensareu, i què vol dir amb això l’Alba?\nUs faig un petit resum. Les persones interactuem constantment, i les experiències que tenim en relació aquestes interaccions, evidentment, ens fan sentir coses. A vegades més trascendentals i d’altres no tant, a vegades el que sentim ens genera més malestar i d’altres tira més cap al benestar. També depèn de qui ens ho diu, quan i a on.\nSentim a través del que ens diem i fem, i pot ser que l’experiència en si ens desperti tristesa, ràbia, dolor, malestar, indiferència, alegria, … Per tan si la meva parella, amiga, amic, filla, o amb qui sigui que estic interactuant, em diu algo que (per exemple) m’ha despertat ràbia, el que pot ser que em passi és:\n-que em desperti una sensació física (per exemple escalfor a les mans) i també mental (trobar un obstacle en el teu desig i el cap busca el perquè)\n-que la sensació en si no m’agradi\n-que en funció de la meva història amb la ràbia (és a dir, de si l’han validat o no anteriorment) l’expressi d’una manera o una altre (i potser no sempre amb un comportament assertiu)\n-que en funció de la resposta (pròpia o del entorn) acabi construint unes creences en relació el que he sentit (no puc sentir ràbia, quan expresso la meva ràbia no m’escolten, això no em pot generar ràbia, a casa estava prohibit expressar ràbia, jo com a dona mai he pogut enfadar-me perquè sempre havia de ser bona, … )\n-que si el meu sentiment no és validat ni reconegut, construiré creences en relació als meus sentiments que no ajudaran a que ho expressi de forma saludable (assertivament) en un altre moment, si és que acabo sentit que val la pena expressar-ho\nSi tot això passa o me’n passa alguna, és a dir, que la resposta no és de reconeixement emocional ni es valida el sentiment, potser el que faré és EXPLOTAR.\nExploto, però no parlen els meus sentiments, sinó que ara mateix no ser com fer-ho, he perdut la coherència entre el que sento i faig. Em deixo portar per la situació perquè s’ha sumat el que jo sento, el que jo penso del que jo sento i la situació, i la resposta del altre davant els meus sentiments.\nI jo penso potser tot plegat seria més fàcil, si en realitat trobessim reconeixement en el que sentim, i no miréssim unicament el que fem.\nÉs un cercle curiós, perquè si jo sento X i m’ho reconeixen, la meva conducta tindrà més coherència amb el que jo sento. Si no té coherència, però l’altre, a banda del que jo he fet intenta esbrinar quin sentiment hi havia a darrera, acabaré pensat i inclús sentint, que fos el que fos, s’ha validat. I segurament, aquests dos casos m’ajudaran a prendre consciència de les meves emocions, els meus sentiments i construiré la idea de que el que em passa té un valor. Però quan no passa ni la opció A ni la B, perdo la consciència del que em passa, és per això que en algun moment s’haurà de despertar si es volen construir relacions més sanes i que facin menys mal.\nAixí que jo proposo, a banda de la resposta que l’altre tingui (que és díficil de controlar) estar bé començar per un mateix plantejant-nos què ens aniria millor:\n-consciència (escoltar el que sentim i pensem sobre el que ens ha passat ara i aquí)\n-reconèixer l’emoció (posar-li nom i reconèixer-la en el nostre cos)\n-quina funció té? (què em vol dir, quina relació té amb aquest moment? amb què té que veure [present, passat, idees de futur, context,…])\n-i, quan em sento així, què necessito? què m’agradaria?\nTot això us ho comparteixo, perquè sento que és important identificar quin és el funcionament que acostumem a tenir les persones quan el que sentim i el que fem està una mica desconfigurat. Ens guiem per el que sentim, sense pensar si el que fem ajuda a construir una relació sana. I potser com adults podem decidir despendre’ns de la relació i no fer aquest questionament intern, però quan la relació la construeixes amb un infant, la responsabilitat que hi ha és més important.\nVal la pena qüestionar-nos, per integrar el que sentim i així poder ajudar a l’altre (en teoria menor d’edat) que ho faci. Quan la relació és d’adult adult, podem pensar que això ja es dóna.\nPreviousPrevious post:La maternitat infeliçNextNext post:La por ocupa el seu espai